নবীগঞ্জ প্রতিনিধি ॥ নবীগঞ্জ উপজেলার রায়ঘর গ্রামে গরু ঘাস খাওয়াকে কেন্দ্র করে দুই ভাইয়ের মধ্যে ঝগড়াকে কেন্দ্র করে উভয় পক্ষের ২৫ জন লোক আহত হয়েছে। আহতদের মধ্যে ৮ জনকে নবীগঞ্জ উপজেলা স্বাস্থ্য কমপ্লেক্সে ভর্তি ও প্রাথমিক চিকিৎসা প্রদান করা হয়েছে। জানা যায়, উল্লেখিত গ্রামের আবুল হান্নান ও আলাউদ্দিনের মধ্যে গরু খাস খাওয়া নিয়ে কথাকাটাকাটির এক পর্যায়ে উভয় পক্ষের লোকজন সংঘর্ষে জড়িয়ে পড়েন। এতে কমপক্ষে মহিলাসহ ২৫ জন আহত হন। আহতদের মধ্যে আলা উদ্দিন (৪৩), আছমা বেগম (৩৪), বকুল মিয়া (৩৮), মিনহা বেগম (২০), কামাল মিয়া (৩০), নাজিয়া বেগম (৫০), ও কামরুল মিয়া (২০) কে নবীগঞ্জ উপজেলা স্বাস্থ্য কমপ্লেক্সে ভর্তি ও প্রাথমিক চিকিৎসা দেয়া হয়েছে।